ผู้เชี่ยวชาญพาไปหาคำตอบ จริงหรือไม่ ไวรัสโควิดกินเนื้อปอดเป็นอาหาร 
ดร.แกง หรือ ดร.วีระพงษ์ พาไปหาคำตอบ จริงหรือไม่ ที่ไวรัสโควิด-19 กินเนื้อปอดเป็นอาหารอาจารย์เภสัชกร ดร.วีระพงษ์ ประสงค์จีน แอดมินแฟนเพจเฟซบุ๊ก ดร.แกง โพสต์ข้อความระบุว่า มีภาพ และคลิปเผยแพร่จากสื่อมวลชนที่แสดงให้เห็นถึงเนื้อปอดของผู้ป่วยโรคโควิด-19 ที่หายไป หลายคนเข้าใจไวรัสเดินทางเข้าไปในปอด แล้วใช้ปอดเป็นแหล่งอาหาร บำรุงตัวมันโดยแท้จริงแล้วอาการรุนแรงที่เกิดขึ้นส่วนหนึ่งเป็นปฏิกิริยาของร่างกายที่กำลังทำสงครามต่อต้านกองทัพไวรัสโควิด-19 ที่ทำตัวเหมือนโจรสลัด บังคับให้เซลล์เราใช้ทรัพยากรสร้างพวกมันให้เพิ่มจำนวนมากขึ้น แต่สงครามระหว่างเรากับไวรัสมันมีฤทธิ์ทำลายล้างสูงมากจนเกิดผลข้างเคียงกับเจ้าของพื้นที่ ทำให้เนื้อเยื่อปอดได้รับความเสียหายรุนแรงข้อเท็จจริงก็คือ- ผู้ป่วยประมาณ 80% ไม่ได้มีอาการรุนแรง ระบบภูมิคุ้มกันของร่างกาย เอาอยู่ หายได้เอง เกิดภูมิคุ้มกัน- เซลล์ภูมิคุ้มกันมีทั้งพวกนักรบที่ไปต่อสู้โดยตรง (cellular immune response) เช่น พวกฟาร์โกไซต์ที่ไปโอบล้อมจับกินไวรัส และพวก T cell กับอีกพวกหนึ่งที่สร้างอาวุธต่อต้านอย่างจำเพาะ นั่นคือให้พวก B cell สร้าง แอนติบอดี้ เมื่อเกิดการติดเชื้อแล้ว (humoral immune response)- ในกรณีที่ไวรัสมันมีกำลัง พลานุภาพสูง ร่างกายเราก็ยิ่งต้องสร้างสารชีวโมเลกุลไปต่อสู้ เช่นพวกที่มีชื่อว่า ไซโตไคน์ (cytokine) คีโมไคน์ เป็นต้น และกระตุ้นเซลล์เม็ดเลือดขาวชนิดต่างๆ ให้ช่วยระดมพลมาต่อสู้ข้าศึก- ไซโตไคน์ และสารพวก พลอสตาแกลนดิน เราเรียกว่าเป็นสารก่อไข้ภายใน (endogenous pyrogen) หมายถึงร่างกายเราสร้างขึ้นมาเอง สารพวกนี้ก็จะไปกระตุ้นศูนย์ควบคุมอุณหภูมิในสมองส่วนไฮโปธารามัสให้เซตอุณหภูมิใหม่ให้สูงขึ้นกว่าปกติ เราจึง เป็นไข้ ซึ่งเป็นอาการหลักของโรคนี้- กองกำลังของเซลล์ภูมิคุ้มกันได้เดินทางมาที่ปอดเพื่อต่อสู้กับเหล่าไวรัส และมีการหลั่งสารเหล่านี้ ซึ่งก็เกิดการเหนี่ยวนำให้เกิดกระบวนการอักเสบรุนแรงในปอด (hyperinflammation) และยังสามารถเกิดขึ้นกับอวัยวะอื่นๆ อีกด้วย- เมื่อเนื่อเยื่อปอดอักเสบ (pneumonia) ถูกทำลายเยอะ ก็จะนำไปสู่ภาวะการหายใจล้มเหลว (respiratory failure) เฉียบพลัน ซึ่งภาษาแพทย์เขาบอกว่าเกิดจาก acute respiratory distress syndrome (ARDS) เป็นสาเหตุการเสียชีวิตของผู้ป่วยโรคโควิด-19- มีบางทฤษฎีเสนอว่า ไวรัสที่เข้าสู่สมองจะไปมีผลต่อศูนย์ควบคุมการหายใจ (primary respiratory control center) ที่เมดุลลาออบลองกาตา (medulla oblongata) จึงทำให้ปอดทำงานล้มเหลว อาการบางส่วนเกี่ยวข้องกับความผิดปกติของระบบประสาทการรับกลิ่น การรับรส และการทำงานของกล้ามเนื้อโดยสรุปแล้ว ไวรัสไม่ได้กินเนื้อปอดเป็นอาหาร ไวรัสเป็นโจรสลัดเข้ามาจี้บังคับให้เซลล์ถุงลมปอดสร้างกองกำลังให้พวกมันเพิ่มจำนวน แล้วกองทัพเซลล์ภูมิคุ้มกันของร่างกายเราก็พยายามเข้าจู่โจม ทำลายล้าง หากเกิดสงครามรุนแรงขึ้น กองทัพใหญ่เกิน มีการใช้ขีปนาวุธมากเกินไป เนื้อเยื่อปอดก็ถูกทำลายในที่สุด แต่ทั้งนี้มีเพียงผู้ป่วยจำนวนไม่มากที่เกิดภาวะเช่นนี้คนปกติที่แข็งแรง ไม่มีอาการ ไม่ใช่จะแพร่เชื้อไม่ได้ ทุกคนต้องเว้นระยะห่างทางสังคม อย่าชะล่าใจเดินไปเที่ยวกระจายเชื้อให้ผู้สูงอายุ หรือคนที่มีโรคประจำตัวอยู่แล้ว กลุ่มนี้ต้องระมัดระวังเป็นพิเศษ
ดร.แกง หรือ ดร.วีระพงษ์ พาไปหาคำตอบ จริงหรือไม่ ที่ไวรัสโควิด-19 กินเนื้อปอดเป็นอาหาร 
โควิด-19,ไวรัสโคโรน่า,ไวรัสโคโรนา,ไวรัสอู่ฮั่น,ไวรัสกินปอด,วีระพงษ์ ประสงค์จีน,ดร.แกง,ข่าวทั่วไป